Dëschtennis

Dëschtennis, och als Ping-Pong bekannt, ass eng Sportaart bei där zwéin oder véier Spiller e liichten, huele Ball mat enger Dëschtennisrackett iwwer en Dësch mat engem Netz schloen.

Dëschtennis gëtt op engem matte gréngen oder bloen, och alt emol engem schwaarzen Dësch gespillt, op deem e Filet d'Spillfeld an zwou Hallschenten deelt. Den Dëschtennisball ass gemenkerhand wäiss (seelen orange), besteet aus Plastik (fréier Zelluloid), weit 2,7 g an huet en Duerchmiesser vu 40 mm. All Spiller huet eng Dëschtennisrackett déi op enger Säit schwaarz an op der anerer Säit entweeder gréng, rosa, hellblo oder mof ass. D'Rackett gëtt mam Shakehand-Grëff oder - haaptsächlech an Asien - am Penholder-Stil am Grapp gehalen.

Kompetitioune ginn am Eenzel, Duebel oder Gemëscht gespillt. E Saz ass eriwwer soubal ee Spiller eelef Punkten an op d'mannst zwéi Punkte Virsprong huet. All Spiller huet zwéin Opschléi (Servicen) hannerteneen, duerno wiesselt d'Opschlagrecht. E Match geet am Normalfall iwwer dräi Gewënnsätz („Best-Of-Five“), bei groussen Tournoie gëtt iwwer véier Gewënnsätz („Best-of-Seven“) gespillt.

 Dëschtennis zu Lëtzebuerg 
Lëtzebuerg huet ëm déi 75 Dëschtennisclibb déi am nationale Verband federéiert sinn.

 Kuckt och 
 Lëscht vu lëtzebuergeschen Dëschtennisveräiner

 Um Spaweck 

 Informatiounen iwwer den Dëschtennis op der Internetsäit vun den Olympesche Spiller 2024 zu Paräis 


Kategorie:Olympesch Disziplinnen